Transformers

Transformers (esperantigite Transformiloj aŭ Transformatoroj; en libera traduko "ŝanĝantoj de formo"; japane トランスフォーマー) estas populara serio de ludiloj bazitaj sur la rakonto de du frakcioj de militantaj eksterteraj robotoj. En la pli ol 20-jara historio de la ludilo ankaŭ estis faritaj rilataj bildstrioj, bildstrioj kaj plenlongaj filmoj. La ĉeffiguroj en la plenlongaj filmoj estas Optimus Prime kaj Sam Witwicky. La Transformers estas amaskomunikila franĉizo kreita de la japana ludilfirmao Takara kaj vastigita en ludillinion kaj animacian serion de la usona ludilfirmao Hasbro. La franĉizo komenciĝis en 1984 kun la elsendo de la samnoma animacia serio, kaj ĝi temigas du frakciojn de eksterteraj robotoj devenaj de la fikcia planedo Cibertono, kiuj estas kapablaj esti en du formoj (ĝenerale ilia alia alternativa modo estas certa tipo de movebla maŝino, sed plej ofte motorveturiloj (inkluzive aviadiloj kaj kosmoŝipoj), armiloj, elektronaj aparatoj, kaj eĉ mekanikaj planedoj kaj bestoj) kaj rapide ŝanĝi de unu al la alia, kaj la senĉesa lukto de la bonvolaj Autobotoj por konservi pacon kaj protekti la vivon kontraŭ siaj malamikoj, la malbonaj Deceptikonoj, kies sola celo estas la globala kaj kosma dominado. Dum la longa historio de la ekzisto de la franĉizo, ĝi estis vastigita por inkludi komiksojn, animaciajn seriojn, komputilludojn kaj filmojn . Filmoj Transformers (2007) Transformers: Revenge of the Fallen (2009) Transformers: Dark of the Moon (2011) Transformers: Age of Extinction (2014) Transformers: The Last Knight (2017) Ĉio reĝisorita de Michael Bay Referencoj Vidu ankaŭ Meĥao Eksteraj ligiloj Transformers.com - oficiala Hasbro retejo Transformers oficiala YouTube kanalo